หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
15 มิ.ย. 2558

CPN แนวรับ 45.50 บาท แนวต้าน 48.50 บาท
ประเด็นวิเคราะห์:
– CPN ขึ้นมาแรงจนเกิดสัญญาณ Bullish Breakout ผ่านแนวต้าน Horizontal Line ของ Ascending Triangle ที่บริเวณ 45.25 บาท ด้วย Volume ที่กลับเข้ามาสูงกว่าวันก่อนหน้ามากถึง 47% ทำให้เชื่อว่าราคากำลังอยู่ใน Momentum ขาขึ้นที่ยังสามารถไปต่อได้
– การ Breakout ของ CPN ล่าสุดทำให้เกิดสัญญาณบวก ที่ราคาสามารถกลับมายืนเหนือเส้นค่าเฉลี่ย SMA 200 วัน เป็นครั้งแรกตั้งแต่เดือน ธ.ค. ที่ผ่านมา นอกจากนี้หากดูที่ MACD ที่ปัจจุบันกำลังขึ้นทดสอบแนวต้านที่บริเวณ 0.57 ซึ่งจากการคำนวณโดยใช้ ASPS MACD Model หากวันนี้ CPN สามารถปิดเหนือระดับ 45.50 บาท จะทำให้เกิดสัญญาณบวกอีก 1 เด้ง จาก MACD ที่สามารถ Breakout แนวต้านขึ้นมาได้ ซึ่งสะท้อนได้ถึงการขึ้นของราคาระยะสั้นที่ค่อนข้างแรง ทำให้เชื่อว่า CPN จะสามารถดีดตัวกลับขึ้นไปเพื่อทดสอบแนวต้านถัดไปได้ที่ 47.00 บาท หากผ่านได้มีแนวต้านอีกด่านที่ 48.50 บาท
– ซื้อ โดยมีเป้าหมายที่ 48.50 บาท และ ตั้งจุดตัดขาดทุนที่ 45.50 บาท